CELEX: 22002A0315(02)
Language: mt
Date: 2002-03-01 00:00:00
Title: Protokoll li jiddikjara l-opportunitajiet tas-sajd u l-kontribuzzjoni finanzjarja pprovvduti fil-Ftehim bejn il-Komunità Ekonomika Ewropea u r-Repubblika Gaboniża dwar is-sajd ’il barra mill-kosta tal-Gabon għall-perjodu taż-żmien mit-3 ta' Diċembru 2001 sat-2 ta' Diċembru 2005

Avviż Legali Importanti

|

22002A0315(02)

Official Journal L 073 , 15/03/2002 P. 0019 - 0029

		Protokollli jiddikjara l-opportunitajiet tas-sajd u l-kontribuzzjoni finanzjarja pprovvduti fil-Ftehim bejn il-Komunità Ekonomika Ewropea u r-Repubblika Gaboniża dwar is-sajd ’il barra mill-kosta tal-Gabon għall-perjodu taż-żmien mit-3 ta' Diċembru 2001 sat-2 ta' Diċembru 2005Artikolu 1Għal perjodu taż-żmien ta' erba’ snin mit-3 ta' Diċembru 2001, l-opportunitajiet tas-sajd konċessi skond l-Artikolu 2 tal-Ftehim bejn il-Komunità Ewropea u r-Repubblika Gaboniża dwar is-sajd ’il barra mill-kosta tal-Gabon għandhom ikunu kif ġej:(a) Bastimenti konġelaturi tas-sajd demersali li jistadu għall-gambli u ċ-ċefalopodi: 1200GRT kull xahar, imqassma f'medji matul is-sena;(b) bastimenti konġelaturi tas-sajd għat-tonn bit-tartarun: 38 bastiment;(ċ) bastimenti tas-sajd għall-wiċċ bil-konzijiet: 26 bastiment.Artikolu 21. Il-kontribuzzjoni finanzjarja riferita fl-Artikolu 7 tal-Ftehim għandha tiġi ffissata għal EUR 1262500 kull sena (li tikkomprendi EUR 378750 kumpens fiuanzjarju u EUR 883750 għall-miżuri riferiti fl-Artkolu 3 ta' dan il-Protokoll.Il-kumpens finanzjarju għas-sajd tat-tonn għandu jkun ta' EUR 787500 kull sena u għandu jkopri piż tal-qabdiet fl-ibħra Gaboniżi ta' 10500 tunnellata metrika ta' tonn. Jekk il-qabda ta' kull sena mill-bastimenti Komunitarji fiż-ŻEE (iż-Żona ekonomika esklussiva) Gaboniża taqbeż dan il-piż, l-ammont riferit hawn fuq għandu jiġi miżjud proporzjonalmewnt bir-rata ta' EUR 75 għal kull tunnellata metrika addizzjonali.2. Il-kumpens finanzjarju annwali għandu jitħallas mhux iktar tard mit-30 ta' April fis-snin 2003, 2004 u 2005. L-użu li jintgħamel minn dan il-kumpens għandu jkun ir-responsabbiltà waħdiena tal-Gvern tar-Repubblika Gaboniża.Għandu jitħallas fil-kont Nru 47069 X, "Pêche maritime" (Sajd fuq il-Baħar) f'isem it-Teżor Pubbliku tar-Repubblika Gaboniża.Artikolu 31. Il-miżuri ddikjarati hawn taħt għandhom jiġu ffinanzjati mill-kontribuzzjoni finanzjarja, għall-ammont ta' EUR 883750 kull sena, imqassma kif ġej:(a) EUR 141400 għall-programmi xjentifiċi u tekniċi sabiex jippromwovu fehim aħjar tar-riżorsi tal-sajd u tal-ħajja taż-ŻEE Gaboniża;(b) EUR 220937 għall-programma għall-protezzjoni u s-sorveljanza taż-żoni tas-sajd;(ċ) EUR 220937 għall-appoġġ istituzzjonali lid-dipartiment amministrattiv responsabbli mis-sajd;(d) EUR 70700 għal għotjiet għall-istudju u korsijiet ta' taħriġ prattiku fl-oqsma varji xjentifiċi, tekniċi u ekonomiċi marbuta mas-sajd;(e) EUR 44188 għall-kontribuzzjonijiet tar-Repubblika Gaboniża lill-organizzazzjonijiet internazzjonali tas-sajd;(f) EUR 35350 għall-ispejjeż tad-delegati Gaboniżi li jieħdu sehem f'laqgħat internazzjonali li jirrigwardaw is-sajd;(g) EUR 53025 għat-taħriġ vokazzjonali taż-żgħażagħ ingaġġati fis-sajd u l-akwakultura mhux industrijali;(h) EUR 44188 għall-assistenza teknika lis-setturi privati tas-sajd u l-akwakultura mhux industrijalizzati;(i) EUR 53025 sabiex tissaħħaħ il-kapaċità ta' l-ispezzjon tas-saħħa u l-kwalità tal-kontroll tal-prodotti mis-sajd.2. Il-miżuri u l-ammonti annwali allokati għal dawn għandhom jiġu deċiżi mill-Ministeru Gaboniż responsabbli mis-sajd, li għandu jgħarraf lill-Kummissjoni tal-Komunitajiet Ewropej bihom.3. L-ammonti annwali, bl-eċċezzjoni ta' dak riferit fil-paragrafu 1(d), għandhom jintgħamlu disponibbli lit-Teżor Pubbliku mhux iktar tard mit-20 ta' April tas-snin 2002, 2003, 2004 u 2005 u mħallsa fil-kont Nru 47609 X, "Pêche maritime" skond l-iskeda annwali għall-użu tagħhom. L-ammont riferit fil-paragrafu 1(d) għandu jitħallas kif jintuża.4. Il-ministeru Gaboniż responsabbli mis-sajd għandu jittrasmetti rapport annwali ddettaljat dwar l-implimentazzjoni ta' dawn il-miżuri u tar-riżultati miksuba lid-Delegazzjoni tal-Kummissjoni Ewropea fir-Repubblika Gaboniża, mhux iktar tard minn tliet xhur wara d-data ta' l-annivrsarju tal-Protokoll. Il-Kummissjoni Ewropea tirriserva d-dritt li titlob tagħrif addizzjonali dwar dawn ir-riżultati mill-ministeru Gaboniż responsabbli mis-sajd u li tagħmel rivista tal-ħlasijiet interessati fid-dawl ta' l-implimentazzjoni attwali tal-miżuri.Artikolu 4Jekk il-Komunità Ewropea ma tagħmilx il-ħlasijiet ipprovduti fl-Artikoli 2 u 3, tista’ tiġi sospiża l-applikazzjoni ta' dan il-Protokoll.Artikolu 51. Jekk bidla fundamentali fiċ-ċirkostanzi tipprevjieni s-sajd fiż-żona Gaboniża ekonomika esklussiva tas-sajd, il-Komunità Ewropea tista’ tissospendi l-ħlas tal-kontribuzzjoni finanzjarja wara konsultazzjoni, meta possibbli, bejn iż-żewġ partijiet.2. Il-ħlas tal-kontribuzzjoni finanzjarja għandu jerġa’ jibda meta s-sitwazzjoni terġa’ lura għan-normal u wara konsultazzjoni bejn iż-żewġ partijiet li jikkonfermaw li s-sitwazzjoni x'aktarx li tippermetti ritorn għall-attivitajiet normali tas-sajd.Artikolu 6Dan il-Protokoll għandu jidħol fis-seħħ fid-data li fiha l-partijiet jinnotifikaw lil xulxin bit-tkomplija tal-proċeduri meħtieġa għal dan il-għan.Għandu jibda japplika mit-3 ta' Diċembru 2001.--------------------------------------------------ANNESSIL-KONDIZZJONIJIET LI JIRREGOLAW L-ATTIVITAJIET TAS-SAJD MILL-BASTIMENTI KOMUNITARJI FIŻ-ŻONA TAS-SAJD TAL-GABON1. L-applikazzjoni għal-liċenzji u l-formalitajiet tal-ħruġIl-proċedura għall-applikazzjonijiet u l-ħruġ tal-liċenzji li jawtrorizzaw lill-bastimenti Komunitarji Ewropej li jistadu fiż-żona ekonomika esklussiva tal-Gabon għandha tkun kif ġej:L-awtoritajiet rilevanti tal-Komunità Ewropea għandhom jippreżentaw lill-ministeru Gaboniż responsabbli mis-sajd, permezz tad-Delegazzjoni tal-Kummissjoni Ewropea fir-Repubblika Gaboniża, applikazzjoni għal kull bastiment li jixtieq jistad skond il-Ftehim, mill-inqas 15-il jum qabel il-bidu ta' l-iskond mitlub tal-validità.L-applikazzjonijiet għandhom isiru fuq il-formoli pprovvduti għal dan il-għan mill-ministeru Gaboniż responsabbli mis-sajd, skond il-kampjun mogħti fl-Appendiċi 1.Il-liċenzji għandhom jiġu ffirmati u maħruġa mill-ministeru Gaboniż responsabbli mis-sajd lis-sidien tal-bastimenti jew lir-rappreżentanti tagħhom, permess tad-Delegazzjoni tal-Kummissjoni Ewropea fir-Repubblika Gaboniża, fi żmien 15-il jum tax-xogħol mill-applikazzjoni. Ir-rappreżentanti tas-sidien tal-bastimenti għandhom ikunu persuni naturali jew legali magħżula mis-sidien tal-bastimenti.Il-liċenzji għandhom jinħarġu għal bastimenti speċifiċi u ma għandhomx ikunu trasferibbli. Madankolu, fuq it-talba tal-Kummissjoni Ewropea, il-liċenzja ta' bastiment tista', f'każijiet ta' forza maġġuri, tiġi mibdula b'liċenzja ġdida għal bastiment ieħor b'karatterstiċi simili. Is-sid tal-bastiment li jkun qiegħed jiġi mibdul għandu jirritorna l-liċenzja kkanċellata lill-ministeru Gaboniż responsabbli mis-sajd permezz tad-Delegazzjoni tal-Kummssjoni Ewropea.Il-liċenzja l-ġdida għandha tindika:- id-data tal-ħruġ,- il-fatt illi tikkanċella u tieħu l-post tal-liċenzja tal-bastiment ta' qabel.F'dawn il-każijiet, ma jkun mistħoqq l-ebda avvanz ġdid.Il-liċenzji jridu jinżammu abbord il-ħin kollu. Madankollu, malli tiġi rċevuta n-notifika tal-ħlas bil-quddiem mibgħuta lill-awtoritajiet mill-Kummissjoni tal-Komunitajiet Ewropej lill-ministeru Gaboniż responsabbli mis-sajd, il-bastiment għandu jiddaħħal f'lista tal-bastimenti awtorizzati li jistadu, li għandha tintbagħat lill-awtoritajiet Gaboniżi responsabbli mill-ispezzjon tas-sajd. Sakemm jiġi rċevut id-dokument tal-liċenzja, tista' tinkiseb kopja bil-fax u għandha tinżamm abbord, li tawtorizza lill-bastiment li jistad sakemm jiġi rċevut id-dokument tal-liċenzja.2. Id-disposizzjonijiet li japplikaw għal-liċenzji għall-bastimenti tas-sajd għat-tonn bit-tartarun u l-bastimenti tas-sajd għall-wiċċ bil-konzijiet1. Il-liċenzji għandhom ikunu validi għal perjodu taż-żmien ta' sena. Għandhom ikunu jistgħu jiġġeddu.2. Il-piż għandu jkun ta' EUR 25 għal kull tunnellata metrika maqbuda fiż-żoni tas-sajd tal-Gabon. Għandu jinkludi t-taxxi kollha lokali u nazzjonali bl-eċċezzjoni tat-taxxi u l-imposti tal-portijiet għall-provvediment tas-servizzi.3. Il-ministeru Gaboniż reponsabbli mis-sajd għandu jikkomunika l-arranġamenti għall-ħlas tal-piżijiet tal-liċenzja, b'mod partikolari d-dettalji tal-kont bankarju u l-munita li jridu jintużaw.4. Il-liċenzji għandhom jinħarġu wara l-ħlas ta' avvanz ta' EUR 2600 kull sena għal kull bastiment tas-sajd għat-tonn bit-tartarun u EUR 1100 kull sena għal kull bastiment tas-sajd għall-wiċċ bil-konzijiet, ekwivalwenti għall-piżijiet imħallsa għal kull qabda ta':- 104 tunnellati metriċi kull sena fil-każ tal-bastimenti tas-sajd għat-tonn bit-tartarun,- 44 tunnellata metrika fil-każ tal-bastimenti tas-sajd għall-wiċċ bil-konzijiet.3. L-istqarrija tal-qabdiet u d-dikjarazzjoni tal-piżijiet mistħoqqa mis-sidien tal-bastimentiIl-kaptan tal-bastiment għandu jimla formola tas-sajd li tikkorrispondi mal-kampjun ta' l-ICCAT fl-Appendiċi 2 għal kull perjodu taż-żmien imqatta' fis-sajd fiż-ŻEE tal-Gabon. Għandhom jiddaħħlu d-dettalja saħansitra meta ma jkun hemm l-ebda qabda.Il-formola, li trid tkun leġibbli u ffirmata mill-kaptan tal-bastiment, għandha tintbagħat li żmien 45 jum mit-tmiem ta' l-attivitajiet tas-sajd fiż-ŻEE tal-Gabon lill-Ministru Gaboniż responsabbli mis-sajd, permezz tad-Delegazzjoni tal-Kummissjoni Ewropea fir-Repubblika Gaboniża, u malajr kemm jista' jkun, għall-ipproċessar, lill-Institut de Recherche pour le Développement (l-IRD), lill-Istitut Oċeonigrafiku Spanjol (l-IEO) jew lill-Instituto Português de Investigação Marítima (l-IPIMAR).Jekk dawn id-disposizzjonijiet ma jitħarsux, il-ministeru Gaboniż reponsabbli mis-sajd jirriserva d-dritt li jissospendi l-liċenzja tal-bastiment li jagħmel l-offiża sakemm jitwettqu l-formalitajiet u japplika l-penali pprovvduti skond il-liġijiet nazzjonali. F'dawn il-każijiet, id-Delegazzjoni tal-Kummissjoni Ewropea fir-Repubblika Gabniża għandha tiġi mgħarrfa mingħajr dewmien.L-Istati Membri għandhom jgħarrfu lill-Kummissjoni Ewropea qabel il-15 ta' April ta' kull sena bit-tunnellaġġi metriċi maqbuda matul is-sena ta' qabel, kif ikkonfermati mill-istituti xjentifiċi. Fuq il-bażi ta' dawn iċ-ċifri, il-Kummissjoni għandha tfassal dikjarazzjoni tal-piżijiet mistħoqqa rigward is-sena tas-sajd, li mbagħad għandha tibgħatha lill-ministeru Gaboniż responsabbli mis-sajd.Is-sidien tal-bastimenti għandhom jirċievu notifika mfassla mill-Kummissjoni l-iktar tard sa l-aħħar ta' April u għandu jkollhom 30 jum sabiex fihom jissodisfaw l-obbligi finanzjarji tagħhom. Fil-każijiet meta l-ammont li jrid jitħallas rigward il-ħidmiet attwali tas-sajd ikun inqas mill-ħlas bil-quddiem, is-sidien tal-bastimenti ma jistgħux jirkupraw il-bilanċ.4. Ir-regoli dwar il-bastimenti konġelaturi tas-sajd għad-demersali(a) Il-liċenzji maħruġa lill-bastimenti konġelaturi tas-sajd għandhom ikunu validi għal tliet xhur, sitt xhur jew tnax-il xahar. Għandhom ikunu jistgħu jiġġeddu.(b) Il-piż annwali għandu jkun ta' EUR 168 għal kull GRT kull bastiment.Il-piżijiet tal-liċenzji għal perjodi taż-żmien ta' inqas minn sena għandhom jitħallsu fuq il-bażi ta' pro rata skond it-tul taż-żmien. Il-liċenzji ta' sitt xhur u ta' tliet xhur għandhom ikunu bla ħsara għal soprataxxa ta' 3 % u 5 % rispettivament.5. Id-dikjarazzjonijiet tal-qabdiet mis-sidien tal-bastimenti tas-sajdIl-bastimenti tas-sajd awtorizzati li jistadu fiż-ŻEE tal-Gabon skond il-Ftehim għandhom jinnotifikaw l-istatistiċi tal-qabdiet tagħhom lill-ministeru responsabbli mis-sajd permezz tad-Delegazzjoni tal-Kummissjoni tal-Komunitajiet Ewropej fir-Repubblika Gaboniża bl-użu tal-formola mogħtija fl-Appendiċi 3. Dawn id-dikjarazzjonijiet għandhom ikunu ta' kull xahar u jridu jiġu kkomunikati mill-inqas darba kull kwart ta' sena.6. L-ispezzjon u l-monitoraġġIl-bastimenti Komunitarji li jistadu fiż-ŻEE tal-Gabon għandhom jippermettu abbord kull uffiċjal Gaboniż responsabbli mill-ispezzjon u l-monitoraġġ ta' l-attivitajiet tas-sajd u għandhom jassistuhom fit-twettiq ta' dmirijiethom. L-uffiċjali ma għandhomx jibqgħu abbord iktar mit-tul miż-żmien meħtieġ sabiex jivverifikaw il-qabdiet bit-teħid tal-kampjuni u jwettqu kull spezzjon ieħor li jkollu x'jaqsam ma' l-attivitajiet tas-sajd.7. L-osservaturiFuq it-talba ta' l-awtoritajiet Gaboniżi, il-bastimenti tas-sajd għat-tonn bit-tartarun u l-bastimenti tas-sajd għall-wiċċ bil-konzijiet għandhom jieħdu osservatur abbord, li għandu jiġi ttrattat bħala fizzjal. Iż-żmien imqatta' abbord mill-osservaturi għandu jiġi ffissat mill-awtoritajiet Gaboniżi, imma, bħala regola ġenerali, ma għandux jaqbeż iż-żmien meħtieġ sabiex iwettqu dmirijiethom. Ġaladarba li jkunu abbord, l-osservaturi għandhom:- josservaw l-attivitajiet tas-sajd tal-bastimenti,- jivverifikaw il-posizzjoni tal-bastimenti lli jkunu qegħdin jagħmlu ħidmiet tas-sajd;- iwettqu kampjunar bijoloġiku fil-kuntest tal-programmi xjentifiċi,- jinnotaw it-tagħmir tas-sajd użat,- jivverifikaw il-qabdiet fiż-żona tal-Gabon irreġistrati fir-reġistru ta' abbord.Waqt li jkunu abbord, l-osservaturi għandhom:- jieħdu l-passi kollha approprjati sabiex jiżguraw illi l-kondizzjonijiet li fuqhom jittieħdu abbord u l-preżenza tagħhom abbord ma jinterrompux jew ifixklu l-attivitajiet tas-sajd,- jirrispettaw il-materjal u t-tagħmir abbord u l-kunfidenzalità tad-dokumenti kollha li jappartjienu għall-bastiment,- ifasslu rapport ta' l-attività li jrid jiġi trasmess lill-awtoritajiet kompetenti tar-Repubblika Gaboniża u jibagħtu kopja lid-Delegazzjoni tal-Kummissjoni Ewropea fir-Repubblika Gaboniża.It-termini li fuqhom l-osservaturi jittellgħu abbord iridu jiġu miftiehma bejn is-sidien tal-bastimenti jew ir-rappreżentanti tagħhom u l-awtoritajiet Gaboniżi.Is-sidien tal-bastimenti li ma jkunux kapaċi jieħdu osservaturi abbord u jniżżluhom f'port Gaboniż miftiehem bi qbil komuni ma' l-awtoritajiet Gaboniżi għandhom iġorru l-ispejjeż tat-teħid ta' l-osservaturi abbord tat-tniżżil tagħhom l-art.Jekk osservatur ma jkunx preżenti fil-ħin u fil-post miftiehem u matul it-12-il siegħa wara l-ħin miftiehem, is-sidien tal-bastiment għandhom ikunu maħfura awtomatikament mill-obbligi tagħhom li jtellgħu osservatur abbord.Is-salarji u l-kontribuzzjonijiet soċjali ta' l-osservaturi għandhom jinġarru mill-awtoritajiet tar-Repubblika Gaboniża. Il-kaptani tal-bastimenti għandhom jagħmlu dak kollu li hu fil-poter tagħhom sabiex jiżguraw is-sigurtà fiżika u morali ta' l-osservaturi fit-twettiq ta' dmirijiethom.8. Iż-żoni tas-sajdIl-bastimenti tat-tonn riferiti fl-Artikolu 1 tal-Protokoll għandhom ikun awtorizzati li jingaġġaw f'attivitajiet tas-sajd f'ibħra lil hemm minn 12-il mil nawtiċi mil-linji bażi.Il-bastimenti tas-sajd riferiti fl-Artikolu 1 tal-Protokoll għandhom ikunu awtorizzati li jistadu f'ibħra lil hemm minn sitt mili nawtiċi mil-linji bażi skond il-liġijiet Gaboniżi..9. Daqsijiet tal-malji tax-xbiekId-daqs minimu tal-malji awtorizzat (bil-malja miftuħa għal kollox) għandu jkun ta'(a) 40 mm għall-bastimenti konġelaturi tas-sajd li jistadu l-krustaċji;(b) 60 mm għall-bastimenti konġelaturi tas-sajd li jistadu ċ-ċefalopidi.10. Id-dħul fiż-żona u l-ħruġ minnhaIl-bastimenti għandhom jinnotifikaw lill-ministeru Gaboniż responsabbli mis-sajd dwar l-intenzjoni tagħhom li jidħlu fiż-ŻEE Gaboniza jew joħorġu minnha mill-inqas 24 siegħa bil-quddiem.Meta jkunu qegħdin jinnotifikaw it-tluq tagħhom, il-bastimenti kollha għandhom jinnotifikaw ukoll il-qabdiet stmati meħuda matul iż-żmien li jkunu qattgħu fiż-ŻEE tak-Gabon. Dan it-tagħrif għandu jiġi kkomunikat preferibbilment bil-fax ((241) 76 46 02) jew, għall-bastimenti mhux imgħammra bil-fax, bir-radju (sinjal tas-sejħa DGPA-6241 MH2) jew bl-e-mail (DGPA@internetgabon.com).Kull bastiment misjub jistad mingħajr ma jkun għarraf lill-Ministru Gaboniż responsabbli mis-sajd għandu jiġi meqjus bħala bastiment mingħajr liċenzja.Il-ministeru Gaboniż responsabbli mis-sajd u s-sidien tal-bastimenti għandhom iżommu kopja tal-komunikazzjonijiet bil-fax jew tar-reġistrazzjoni bir-radju sakemm iż-żewġ partijiet ikunu ftiehmu dwar id-dikjarazzjoni tal-piżijiet mistħoqqa riferiti fil-punt 2.11. Iż-żoni magħluqa għat-tbaħħirIż-żoni li jmissu ma' l-attivitajiet ta' l-estrazzjoni taż-żejt għandhom ikunu magħluqa għat-tbaħħir kollu.Il-ministeru Gaboniż responsabbli mis-sajd għandu jinnotifika l-kordinati ta' dawn iż-żoni lis-sidien tal-bastimenti meta tinħareġ il-liċenzja tas-sajd.Iż-żoni magħluqa għat-tbaħħir għandhom ikunu nnotifikati wkoll għall-għanijiet tat-tagħrif lid-Delegazzjoni tal-Kummissjoni Ewropea fir-Repubblika Gaboniża, kif għandhom il-bidliet kollha għal dawn iż-żoni, li jridu jiġu mħabbra mill-inqas xahrejn qabel l-infurzar.12. L-irkupru bijoloġikuIż-żona minn 6 sa 12-il mil: il-bastimenti tas-sajd ingaġġati fis-sajd mal-kosta għall-gambli għandhom ikunu meħtieġa li jirrispettaw il-perjodu taż-żmien ta' l-irkupru bijoloġiku ta' xahrejn f'Jannar u Frar skond il-liġijiet Gaboniżi.Iż-żona minn 12 sa 200 mil: l-ebda perjodu taż-żmien ta' l-irkupru.13. L-użu tas-servizziIl-bastimenti tal-Komunità Ewropea għandhom, kull meta possibbli, jitrasbrodaw u jipprokuraw il-provvisti u s-servizzi li jeħtieġu fil-portijiet Gaboniżi.14. Il-proċedura fil-każ tat-tlugħ abbord1. Id-Delegazzjoni tal-Kummissjoni Ewropea fir-Repubblika Gaboniża għandha tiġi mgħarrfa fi żmien jumejn tax-xogħol bit-tlugħ abbord fuq kull bastimnt tas-sajd Komunitarju li jistad skond il-ftehim konkluż bejn il-Komunità Ewropa u pajjiż terz fiż-żona ekonomika esklussiva tar-Repubblika Gaboniża. Fl-istess waqt, għandha tingħata rapport fil-qosor dwar iċ-ċirkustanzi u r-raġunijiet li jwasslu għal dan it-tlugħ abbord.2. Qabel ma jiġu kkunsidrati kull miżura li tirrigwarda l-kaptan jew l-ekwipaġġ jew kull azzjoni oħra li tirrigwarda t-tagħbija u t-tagħmir tal-bastiment, għajr dawk sabiex jissalvagardjaw ix-xiehda li jkollha x'taqsam ma' kontravvenzjoni allegata, għandha ssir laqgħa tal-konsultazzjoni, fi żmien jum tax-xogħol minn meta jiġi rċevut dan it-tagħrif, bejn id-Delegazzjoni tal-Kummissjoni Ewropea fir-Repubblika Gaboniża, il-ministeru responsabbli mis-sajd u l-awtoritajiet ta' l-ispezzjon, possibbilment bil-preżenza ta' rappreżentant ta' l-Istat Membru interesat. Fil-laqgħa, il-partijiet għandhom jiskambjaw kull dokumentazzjoni jew tagħrif rilevanti li jgħinu jiċċaraw iċ-ċirkostanzi tal-fatti stabbiliti. Is-sid tal-bastimenti jew ir-rappreżentant tas-sid tal-bastiment għandhom jiġu mgħarrfa bir-riżultat tal-laqgħa u b'kull miżura li tirriżulta mit-tlugħ abbord.3. Qabel kull proċedura ġudizzjarja, għandu jsir tentattiv sabiex tiġi riżolta l-kontravvenzjoni preżunta permezz ta' proċedura ta' kompromess. Din il-proċedura għandha ttemm mhux iktar tard minn tlett ijiem tax-xogħol wara t-tlugħ abbord.4. Jekk il-każ ma jiġix maqtugħ b'kompromess, u l-kaptan tal-bastiment jiġi għalhekk imressaq quddiem korp kompetenti ġudizzjarju Gaboniż, għandha tiġi ffissata garanzija bankarja raġjonevoli mill-awtorità kompetenti fi żmien jumejn tax-xogħol, wara l-konklużjoni tal-proċedura tal-kompromess, sakemm tingħata deċiżjoni ġudizzjarja. Il-garanzija tal-bank għandha tiġi rrilaxxjata mill-ministeru responsabbli mis-sajd jekk il-kaptan tal-bastiment interessat jinħeles bid-deċiżjoni ġudizzjarja.5. Il-bastiment u l-ekwipaġġ għandhom jiġu rrilaxxjati:- meta tispiċċa l-laqgħa tal-konsultazzjoni jekk ir-riżultat jippermetti dan,- malli jiġi rċevut il-ħlas ta' multa (il-proċedura tal-kompromess), jew- ġaladarba tiġi ddepożitata garanzija bankarja.6. Jekk waħda mill-Partijet tikkunsidra li teżisti problema fl-applikazzjoni tal-proċedura msemmija hawn fuq, tista' tilob għal konsultazzjonijiet urġenti skond l-Artikolu 9 tal-Ftehim.--------------------------------------------------